ՀԻՄՆԱՎՈՐՈՒՄ
«Որպես նվիրատվություն գույք ընդունելու և ամրացնելու մասին» 
ՀՀ կառավարության որոշման նախագծի ընդունման

1. Իրավական ակտի ընդունման անհրաժեշտությունը 
Որոշման նախագծի ընդունումը պայմանավորված է Գերմանիայի Դաշնային Հանրապետության կառավարության կողմից միջազգային ռազմական աջակցության ծրագրի շրջանակներում նվիրված ձնագնացները որպես ՀՀ սեփականություն ընդունելու և Պաշտպանության նախարարությանն ամրացնելու անհրաժեշտությամբ:
2. Ընթացիկ իրավիճակը և խնդիրները
Գերմանիայի կառավարությունը 2025 թվականի ԳԴՀ միաջազգային ռազմական աջակցության ծրագրի շրջանակներում Հայաստանի Հանրապետությունում Գերմանիայի Դաշնային Հանրապետության (այսուհետ՝ ԳԴՀ) ռազմական կցորդի (այսուհետ՝ կցորդ) միջոցով 16 միավոր, 325,408.0 (երեք հարյուր քսանհինգ միլիոն չորս հարյուր ութ հազար) ՀՀ դրամ ընդհանուր արժեքով, POLARIS PROSTR S4 Titan մակնիշի ձնագնաց (ռատրակ) մեքենաներ է նվիրել ՀՀ պաշտպանության նախարարությանը՝ ԶՈՒ կարիքների համար օգտագործելու նպատակով: Նշված գույքը Հայաստանի Հանրապետություն է ներմուծվել Հայաստանի Հանրապետությունում ԳԴՀ դեսպանության կողմից, տեղափոխվել է ՀՀ պաշտպանության նախարարություն և ՀՀ պաշտպանության նախարարության կողմից վերցվել է ի պահ:
 ՀՀ պաշտպանության նախարարությունը նպատակահարմար է գտնում նշված գույքի ընդունումը: 
3. Կարգավորման նպատակը և բնույթը
Որոշման նախագծի համաձայն Հայաստանի Հանրապետությանը նվիրված գույքն ընդունվում է որպես Հայաստանի Հանրապետության սեփականություն և ամրացվում է ՀՀ պաշտպանության նախարարությանը: 
4. Լրացուցիչ ֆինանսական միջոցների անհրաժեշտությունը և պետական բյուջեի եկամուտներում ու ծախսերում սպասվելիք փոփոխությունները 
Որոշման նախագծի ընդունումը 2026 թվականի պետական բյուջեում լրացուցիչ ֆինանսական միջոցների անհրաժեշտության և պետական բյուջեի եկամուտներում ու ծախսերում փոփոխությունների չի հանգեցնում:
         5. Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ   
	Որոշման նախագիծը կապված է ՀՀ կառավարության 2021-2026թթ. ծրագրի «1.3 Պաշտպանության ոլորտ. Զինված ուժերի բարեփոխումներ» բաժնի հինգերորդ պարբերության և 3-րդ կետի պահանջների ապահովման հետ, ի դեմս՝ կառուցել ապագայի բանակ՝ իր սպառազինությամբ, կառավարման և ղեկավարման միասնական ավտոմատացված համակարգով, կազմկառուցվածքով և պատերազմավարական եղանակներով և Զինված ուժերի կազմակերպական և հաստիքային կառուցվածքի բարելավման միջոցով հասնելու արդյունավետության բարձրացման:
